b'\n_START_ARTICLE_\nDemokratska Kampu\xc4\x87ija\n_START_SECTION_\nPovijest\n_START_PARAGRAPH_\nVo\xc4\x91a komunisti\xc4\x8dkih pretorijanca zvanih\xc2\xa0\xc2\xbbcrveni Kmeri\xc2\xab\xc2\xa0bio je Pol Pot, posljednji predsjednik vlade i de facto diktator tijekom njezina postojanja. Dr\xc5\xbeava se raspala 1979. godine. Te godine, Vijetnamska narodna vojska u\xc5\xa1la je u Demokratsku Kampu\xc4\x87iju i zapo\xc4\x8dela rat u kojem je uspostavila Narodnu Republiku Kampu\xc4\x87iju. NR Kampu\xc4\x87ija bila je marionetska dr\xc5\xbeava pod upravom vijetnamske vojske i takva je postojala sve do 1993. godine kada je ponovo uspostavljena Kraljevina Kambod\xc5\xbea._NEWLINE_Crveni Khmeri su se pregrupirali uz granicu s Tajlandom i u regijama koje su kontrolirali su uspostavili sustav vlasti kao u Demokratskoj Kampu\xc4\x87iji. No, unato\xc4\x8d vijetnamskom preuzimanju, ve\xc4\x87ina zemalja je i dalje priznavala Demokratsku Kampu\xc4\x87iju, a ne NR Kampu\xc4\x87iju.\n_START_SECTION_\nVlada u egzilu\n_START_PARAGRAPH_\nGodine 1982. osnovana je Koalicijska vlada Demokratske Kampu\xc4\x87ije. Koalicija je sklopljena izme\xc4\x91u Shianoukove stranke FUNCINPEC, Crvenih Khmera i KPNLF-a. Predstavljala je vladu u egzilu koja je pak de facto predstavljala Demokratsku Kampu\xc4\x87iju, koja de iure vi\xc5\xa1e nije postojala. Vlada u egzilu prestala je postojati 1990. godine, a samo tri godine nakon toga ukinuta je i NR Kampu\xc4\x87ija i ponovo je uspostavljena Kambod\xc5\xbea.'